สายตรงจากต่างแดน 28/01/61
จากเหตุเพลิงไหม้บ้านเช่า 3 ชั้น ที่เขตเอ็มเฮริสท์ เมืองควีนส์ นิวยอร์ก ซึ่งมี คนไทย เช่าอยู่ถึง 12 คน โดยเฉพาะครอบครัวของ ธรวีร์–ณัฏฐ์กฤติ์ ทัศนชลี ที่มีบุตรสองคนอายุเพียง 2 อาทิตย์และอายุ 4 ขวบ หนีรอดออกมาได้แต่ไม่เหลืออะไรเลยขณะนี้ได้รับความช่วยเหลืออย่างล้นหลามจากทุกภาคส่วน ทั้ง ชมรมไทยฯ สมาคมไทยฯ นักธุรกิจ ร้านอาหาร เพื่อนๆและพี่ๆ,ปัจจุบัน ครอบครัวธรวีร์ ได้ย้ายเข้าอาศัยบ้านพักที่ วัดพุทธไทยถาวรวนาราม นิวยอร์ก โดยการประสานงานร่วมกันของ สถานกงสุลใหญ่ ณ นครนิวยอร์ก กับ แดเนียล โดรมม์ ประธานสภาเทศบาลนครนิวยอร์กพร้อมกันนี้ จนท.เทศบาลนครนิวยอร์ก ได้เข้ามาให้ความช่วยเหลือโดยจะช่วยจัดหาที่อยู่ใหม่ และจะช่วยเรื่องเงินค่ามัดจำ ค่าเช่าบ้าน พร้อมกับจะให้ความสะดวกในเรื่องเอกสารต่างๆที่สูญหายไปในกองไฟในครั้งนี้,ส่วนเงินบริจาคได้ที่ วัดพุทธไทยถาวรวนาราม นิวยอร์ก และตามสถานที่ประกาศรับบริจาค จนถึง 31 ม.ค.นี้,วิจิตร กาญจนวงศ์ นายกสมาคมไทยอีสานแห่งนครนิวยอร์ก ครบเทอมเชิญคณะกรรมการและสมาชิกจัดการเลือกตั้งได้ แววดาว สมาโณ เป็นนายกสมาคมฯคนใหม่ และ กิตติเวช พูลสวัสดิ์ เป็นรองนายกฯประเดิมงานแรกรวบรวมได้เงินจากสมาชิก $330 นำไปช่วยเหลือ มอบให้ครอบครัวที่ประสบภัยจากเหตุไฟไหม้,วันเดียวกันได้จัดงานฉลองเบิร์ธเดย์ให้แก่ สมพิศ จิตสมหวัง, บัวไข ใจกล้า, สำเริง เชาว์ไว และ อำนาจ มั่นกลาง ที่ร้าน อาหารไทย ควีนส์ บังอร ละเมียดดี เจ้าของร้านบริการเต็มที่,วุฒิสมาชิก ลัดดา แทมมี่ ดัคเวิร์ธ กำลังจะสร้างประวัติศาสตร์โดยการเป็น ส.ว.คนแรกของสหรัฐฯ ที่ให้กำเนิดทายาทระหว่างอยู่ในตำแหน่ง หลังแจ้งข่าวดีว่ากำลังตั้งครรภ์ บุตรสาว คนที่สอง กำหนดคลอดในฤดูใบไม้ผลินี้,ชาวไทยในชิคาโกต่างอาลัยการจากไปของคุณแม่ นุสสรณ์ บำรุงผลดี หนึ่งในอุบาสิกา ผู้ดูแลและอุปถัมภ์ วัดธัมมาราม ชิคาโก มาโดยตลอด,18 ก.พ.นี้ วัดสุทธาวาส จัดงานบุญวันมาฆบูชา ทำบุญตักบาตรและถวายผ้าป่าทุนสร้างโรงทานวิเทศธรรมคุณ โดยมี สุจิต พุ่มวิเศษ เป็นประธานทอดผ้าป่าทุนสร้างโรงทานเชิญร่วมทำบุญได้ที่ 951-360-3795, 951-360-3495,ร.ร.พุทธศาสนาวัดไทย แอล.เอ.ภาคปกติ ปีการศึกษา 2560 จัดพิธีไหว้ครูประจำปี และงานวันเด็กแห่งชาติ เหลือ 28 ม.ค.อีกวัน ตั้งแต่เวลา 13.00 น. เป็นต้นไป,วันก่อน จุฑาภรณ์ ไชยรัตน์ติเวช นายกสมาคมไทยปักษ์ใต้แห่งแคลิฟอร์เนีย นัดสมาชิกประชุมเรื่องการเดินทางไปมอบคอมพิวเตอร์ให้กับโรงเรียนในจังหวัดภาคใต้ยังทำต่อเนื่อง,ออสเตรเลีย,ณัฐพล ขันธหิรัญ กงสุลใหญ่นครซิดนีย์ นำทีมข้าราชการไปบริการกงสุลสัญจรที่ port macquarie ที่โรงแรมพอร์ต แปซิฟิก รีสอร์ต วันที่ 3-4 ก.พ. ถือโอกาสเยี่ยมคนไทยที่ห่างไกลตัวเมืองที่มีปัญหาให้ใกล้ชิดมากขึ้น,แก่ไปอีกปี มาโก้ มะลิวงค์ เจ้าของบริษัท Education Centre Sydney พาลูกเมียไปทำบุญตักบาตร ในโอกาสวันคล้ายวันเกิดตัวเอง เมื่ออาทิตย์ก่อน ตกเย็นเลี้ยงเพื่อนฝูงและลูกน้องที่ห้องอาหารไทย MD ของตัวเอง,นานทีปีหน ธนา วรรัตน์สกุล อดีตเจ้าของร้านอาหารนารายณ์ไทยที่ซิดนีย์ พา อรวรรณ ภรรยา บินกลับไปเยี่ยมญาติผู้ใหญ่ที่ จ.ลพบุรี ในช่วงปีใหม่หลังจากนั้นใช้เงินทั่วไทยก่อนกลับซิดนีย์,ทั่วไป,สมาพันธ์ครูภาษาไทยและวัฒนธรรมไทยในยุโรป (FTTE) ขอเชิญเข้าร่วมการประชุมสามัญและสัมมนาประจำปี 2018 ร้อยมิตร จิตอาสา ระหว่าง 18-21 พ.ค.2561 ที่เมืองแซนด์เนส ประเทศนอร์เวย์ ร่วมแลกเปลี่ยนประสบการณ์สื่อการสอนภาษาไทย และสนุกกับกิจกรรม Walk Rally การทำงานภายใต้จิตอาสา หมดเขตรับสมัคร 28 ก.พ.นี้ สมัครออนไลน์ได้ที่ลิงก์ https://goo.gl/forms/biiwteuYCKQEu8Kg1@เล็กรักษ์ไทย และขอให้สมัครสมาชิกต่อในปีนี้ได้เลย,มิสเตอร์แบล็ก
จากเหตุเพลิงไหม้บ้านเช่า 3 ชั้น ที่เขตเอ็มเฮริสท์ เมืองควีนส์ นิวยอร์ก ซึ่งมี คนไทย เช่าอยู่ถึง 12 คน โดยเฉพาะครอบครัวของ ธรวีร์–ณัฏฐ์กฤติ์ ทัศนชลี ที่มีบุตรสองคนอายุเพียง 2 อาทิตย์และอายุ 4 ขวบ หนีรอดออกมาได้แต่ไม่เหลืออะไร
คนไทยในต่างแดน,สายตรงจากต่างแดน,มิสเตอร์แบล็ก